கொரொட்-7பி

கொரொட்-7பி (COROT-7b என்பது எமது சூரியக்குடும்பத்திற்கு வெளியே கொரொட்-7 என்ற விண்மீனைச் சுற்றிவரும் கோள் ஆகும். இக்கோளை கொரொட் என்ற பிரெஞ்சு விண்கலம் பெப்ரவரி 2009 இல் கண்டுபிடித்தது. இதுவரை விட்டம் அளக்கப்பட்ட புறக்கதிரவமண்டலக் கோள்களில் மிகச் சிறிய கோள் இதுவாகும். இதன் விட்டம் புவியினதை விட 1.7 மடங்கே பெரியதாகும். அத்துடன் இதன் திணிவு புவியை விட கிட்டத்தட்ட 4.8 மடங்கு பெரியது. இந்தளவு எடையுள்ள கோள் கட்டாயம் பாறைகளைக் கொண்டதாக இருக்கவேண்டும் என்று வானியலாளர்கள் நம்புகின்றனர்Distant world 'has rocky surface', பிபிசி இது தனது விண்மீனை சுற்றும் காலம் 20 மணி ஆகும். 150 பார்செக் (490 ஒளியாண்டு) தூரத்தில் உள்ள இதன் விண்மீன் ஆனது சூரியனைவிட சிறியதாகும்.

 இயல்புகள் 

கொரொட்-7பி மிக அதிக வெப்பநிலையைக் (1000 முதல் 1500 °C வரை அல்லது 3,600 °F) கொண்டுள்ளது. இவ்வளவு உயர் வெப்பநிலை காரணமாக அங்கு உயிரினங்கள் வாழ்வதற்கேற்ற சூழ்நிலை அரிதாகவே காணப்படுகிறது.

 மேற்கோள்கள் 

 வெளி இணைப்புகள் 
 அதிகாரபூர்வ இணையத்தளம்



பகுப்பு:புறக்கோள்கள்